RCL เด้ง 3% หลัง Q2 โกยกำไรกว่า 7 พันล้าน โต 131% พ่วงปันผล 1.75 บ.
RCL ดีด 3% หลังไตรมาส 2 โกยกำไร 7,358.16 ลบ. โต 131% จากค่าระวางเฉลี่ยสูงขึ้น พร้อมแจกปันผล 1.75 บ./หุ้น ขึ้น XD 11 ส.ค.นี้
RCL ดีด 3% หลังไตรมาส 2 โกยกำไร 7,358.16 ลบ. โต 131% จากค่าระวางเฉลี่ยสูงขึ้น พร้อมแจกปันผล 1.75 บ./หุ้น ขึ้น XD 11 ส.ค.นี้
5 ส.ค. 2565

ผู้สื่อข่าวรายงานว่า วันนี้ (5 ส.ค.65) ราคาหุ้น บริษัท อาร์ ซี แอล จำกัด (มหาชน) หรือ RCL ณ เวลา 14:53 น. อยู่ที่ระดับ 40.25 บาท บวก 1.25 บาท หรือ 3.21% สูงสุดที่ระดับ 41 บาท ต่ำสุดที่ระดับ 39 บาท ด้วยมูลค่าการซื้อขาย 289.06 ล้านบาท

สำหรับราคาหุ้น RCL ที่ปรับตัวขึ้นนั้นคาดจะมาจากการที่นักลงทุนเข้ามาเก็งกำไรผลประกอบการไตรมาส 2/65 ที่มีกำไรสุทธิอยู่ที่ 7,358.16 ล้านบาท เติบโตร้อยละ 130.73 มาจากค่าระวางเฉลี่ยสูงขึ้นร้อยละ 73 ส่วนงวด 6 เดือนแรก อยู่ที่ 15,581 ล้านบาท เติบโตร้อยละ 154 เมื่อเทียบกับช่วงเดียวกันของปีก่อน ปัจจัยสำคัญที่ทำให้ผลการดำเนินงานครึ่งปีแรกสูงขึ้นมาก คือ อัตราค่าระวางที่สูงขึ้นร้อยละ 79 และปริมาณขนส่งที่เพิ่มขึ้นร้อยละ 4
นอกจากนั้นบริษัทฯ ประกาศจ่ายปันผลจากงวดงวดดำเนินงานวันที่ 1 ม.ค.65 ถึงวันที่ 30 มิ.ย.65 และกำไรสะสม เป็นเงินสดในอัตรา 1.75 บาทต่อหุ้น กำหนดขึ้นเครื่องหมาย XD วันที่ 11 ส.ค.65 จ่ายเงินปันผลวันที่ 2 ก.ย.65